Source: https://www.vub.sk/sk/informacny-servis/informacie-pre-akcionarov/
Timestamp: 2017-10-19 09:16:52+00:00

Document:
Informácie pre akcionárov - VÚB banka
Informácie o hlavnom akcionárovi sú k dispozícii v časti Profil banky.
Zoznam členov Predstavenstva a Dozornej rady spoločnosti VÚB, a.s. je k dispozícii v časti Profil banky.
Akcionári, ktorí boli majiteľmi akcií VÚB, a.s., k rozhodujúcemu dňu na určenie osôb oprávnených na dividendu (t.j. k 21. aprílu 2017) a teda vzniklo im právo na dividendu zo zisku za rok 2016, dostali oznámenie o výplate dividend, avšak predali po tomto dátume (t.j. po 21. apríli 2017) svoje akcie a nenechali si pred predajom vyplatiť dividendy, tieto dividendy boli predajom prevedené na nového majiteľa akcií. Uvedené znamená, že dividendy nebudú akcionárovi vyplatené aj napriek tomu, že akcionárovi bolo doručené oznámenie o výplate dividend. Uvedené neplatí, ak akcionár uzatvoril osobitnú dohodu o prevode práva na dividendu.
2011 ⃰ € 3,65 3. máj 2012 1. jún 2012
2012 € 4,98 19. apríl 2013 20. máj 2013
2013 € 6,50 24. apríl 2014 26. máj 2014
2016 € 5,55 21. apríla 2017 12. máj 2017
⃰ posledným dňom na vyplácanie dividend za rok 2011 je 1. júna 2017, keďže tieto dividendy ako premlčané už sa nebudú vyplácať odo dňa 2. júna 2017
Dividenda nie je predmetom dane z príjmu podľa ustanovenia §3 ods. (2) písmeno c) a §12 odsek (7) písmeno c) Zákona č. 595/2003 Z. z. o dani z príjmov v znení neskorších predpisov. Banka nevykonáva žiadnu zrážku dane z vyplácanej sumy dividendy.
Tým nie je vylúčené zdanenie dividend v zahraničí podľa právnych predpisov platných v štáte, kde je daňový domicil akcionára.
V zmysle novely zákona č. 580/2004 Z.z. o zdravotnom poistení a o zmene a doplnení niektorých zákonov, VÚB, a.s. nemá povinnosť odvádzať preddavky na zdravotné poistenie z dividend za roky 2013 až 2015 a ani akcionári VÚB, a.s. už nemusia platiť zdravotné odvody z dividend za roky 2011 a 2012, a to s účinnosťou od 1.1.2016. Uvedené znamená, že ak dochádza k výplate dividend za vyššie uvedené roky po 1.1.2016 a neskôr, neexistuje už žiadna vykazovacia a odvodová povinnosť.
Riadne valné zhromaždenie akcionárov VÚB, a.s., 2017
Predstavenstvo akciovej spoločnosti Všeobecná úverová banka, a.s., so sídlom Mlynské nivy 1, 829 90 Bratislava, IČO: 31 320 155, zapísaná v Obchodnom registri Okresného súdu Bratislava I, oddiel: Sa, vložka číslo: 341/B (ďalej aj ako „Spoločnosť“, „VÚB banka“, „VÚB, a.s.“), zvolalo v súlade s ustanovením § 184 ods. 2 zákona č. 513/1991 Zb. Obchodný zákonník v znení neskorších predpisov (ďalej aj ako „ObchZ“) a článku 7 bod 7.1 platných Stanov VÚB, a.s., riadne valné zhromaždenie (ďalej aj ako „RVZ“), ktoré sa bude konať v sále Kongresového centra Technopol, Kutlíkova 17, 852 50 Bratislava 5, dňa 24. marca 2017 o 14.00 hod. s programom v zmysle pozvánky na RVZ, zasielanej všetkým akcionárom VÚB, a.s. Rozhodujúcim dňom podľa § 156a ObchZ a § 52 ods. 2 zákona č. 483/2001 Z. z. o bankách a o zmene a doplnení niektorých zákonov v znení neskorších predpisov na uplatnenie práva účasti na RVZ a ďalších práv akcionára na RVZ je 16. marec 2017.
Informačné povinnosti podľa § 184a ods. 2 ObchZ
VÚB, a.s. uverejňuje v zmysle § 184a ods. 2 ObchZ nasledovné informácie a dokumenty súvisiace so zvolaným Riadnym valným zhromaždením:
Pozvánka na Riadne valné zhromaždenie a prílohy pozvánky
Celkový počet akcií a hlasovacích práv, ktoré sú s akciami spojené ku dňu zaslania pozvánky na VZ
Poučenie o právach akcionára
VÚB, a.s. uverejňuje v zmysle §188 ods. 5 zákona 513/1991 Zb. Obchodný zákonník v znení neskorších predpisov nasledovné informácie súvisiace s Riadnym valným zhromažením:
Výsledky hlasovania Riadneho valného zhromaždenia VÚB, a.s. konaného dňa 24. marca 2017
Závery Riadneho valného zhromaždenia VÚB, a.s. konaného dňa 24. marca 2017
Akcie VÚB, a.s. bolo možné dobrovoľne predať priamo VÚB banke, ako ich emitentovi za podmienok určených uznesením Valného zhromaždenia do 12. apríla 2015. V súčasnosti nie jemožné predať akcie priamo VÚB banke, banka Vám rada pomôže sprostredkovať predaj akcií VÚB, a.s. na Burze cenných papierov.

References: §3
 §12
 § 184
 § 156
 § 52
 § 184
 § 184
 §188